“મામા” ના હુલામણા નામથી ખ્યાતિ પામેલી આ અનોખી વ્યક્તિનું આખુ નામ લાલજીભાઈ નાથુભાઈ પટેલ, તેમનુ મૂળ વતન વડગામ તાલુકાનું વરણાવાડા ગામ. વરણાવાડા આમ તો મૂળ જાગીરદારીનું લોહાણી પરિવારનું ગામ. આ ગામ પાલણપુરના નવાબી કાળ માં મોખરાનુ સ્થાન ગણાતુ. લાલજીભાઈનો જન્મ વરણાવાડા ખાતે તા. ૦૧.૧૦.૧૯૪૪ ના રોજ થયેલ. મેમદપુરની શાળા માં એસ.એસ.સી. સુધી અભ્યાસ કરી તેઓએ સહકારી માળખામા ઝંપલાવ્યું. તેઓ ધી ધોતા સેવા સહકારી મંડળીના મંત્રી તરીકે (૧૯૭૫) સેવા આપી લોકસંપર્ક માં આવેલા. ત્યાર બાદ હિરા અને સિમેન્ટના વ્યવસાય માં સ્વતંત્ર વ્યવસાય કરી સફળ સેવકની સાથે સફળ વેપારી બન્યા.